
REFERAT

privind dezmembrarea şi atibuirea în folosinţă gratuită Parohiei Ortodoxe Române – zona Tipografilor, pe o perioadă de 49 de ani, parcelei înscrise în CF nr 145820 cu nr. top. 5611/a/1, în supafaţă de 2334 mp
Luând act de adresa nr. RE2008-001425 a Mitropoliei Banatului – Arhiepiscopia Ortodoxă Română a Timişoarei prin care Parohia Ortodoxă Română Timişoara Zona Tipografilor a solicitat a se analiza posibilitatea atribuirii unui teren în folosinţă; 

Având în vedere H.C.L. nr. 75/27.03.2007 prin care a fost atribuită o suprafeţă de teren pentru realizarea bisericii, Parohiei Ortodoxe Române Cetate I Tipografilor Timişoara ; 

Luând în considerare adresabilitatea foarte mare a credincioşilor acestei comunităţi faţă de această locaţie;
Luând act de acordul Regiei Autonome de Transport Timişoara exprimat prin adresa nr. SC2008-007548/08.04.2008 referitor la faptul că nu exisă nici un inpediment în dezafectara liniilor de tramvai de pe terenul care face obiectul atribuirii deoarece:

· tramvaiele care utilizau aceste linii vor fi deplasate în noua locaţie de pe Bv Take Ionescu 56 pe liniile existente şi neutilizate în prezent;
· tramvaiele care au durata de serviciu depăşită şi care staţionează pe aceste linii se vor deplasa în bv Dâmboviţa unde vor aştepta intrarea în reparaţii sau, după caz, casarea;
· nu se va afecta planul de garare al depoului I tramvaie pentru gararea şi ieşirea în circulaţie a acestora.

Ţinând cont de faptul că Primăria municipiului Timişoara şi-a propus mutarea în perspectivă a depoului de tramvaie, în ansamblul său, din centrul oraşului pentru a permite dezvoltarea în acest spaţiu a unor funcţiuni mai adecvate acestui spaţiu; 
Propunem atribuirea parcelei de teren, înscrise în CF nr. 145820 cu nr. top. 5611/a/1, în supafaţă de 2334 mp, aparţinând domeniului public al municipiului Timişoara către Parohia Ortodoxă Română Timişoara Zona Tipografilor în vederea construirii unui centru social pentru tineri.

